10 Trik Gosok Baju Dengan Mudah Dan Cepat, Anda Boleh Cuba. Menggosok baju bukan lah sesuatu aktiviti yang menarik untuk di lakukan. SIAPA SETUJU?

Namun, ia antara perkara wajib nak-nak jika si suami yang memang pakaiannya baju kemeja dan di tambah lagi dengan baju sekolah anak-anak. Kalau setakat iron sahaja tak apa, ini ada yang jenis cerewet nak line tegak lah, bucu tajam dan sebagainya. Sebab tu, kalau tugas menggosok mak-mak di hujung minggu boleh makana masa lebih satu jam.

Namun dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah
2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian
3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak
4. Jangan gosok secara membulat ia akan merosakkan tekstur fabrik anda.
5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi
6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.
8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar
9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

10. Lap atau cuci permukaan seterika anda setiap kalai selesai di gunakan. Ia mampu mengelak wujudnya permukaan hangus atau kekuningan pada seterika yang boleh memberi kesen kepada fabrik anda kelak

Pasti semua orang ada sebotol cuka di dapur kan? Selain menjadi penambah rasa masakan, terdapat banyak lagi kegunaan cuka yang tidak pernah kita sangka. Manfaat cuka tidak hanya terhad di dapur, tetapi juga untuk kebersihan rumah serta kesihatan tubuh.
Sifat keasidan cuka menjadikannya bahan pembersih yang paling ideal.
IMPIANA senaraikan 7 lagi kegunaan cuka yang mungkin anda tidak tahu :

1. Menghalau semut
Semburkan campuran cuka, sabun pencuci pinggan dengan air pada kawasan yang sering diharungi semut

2. Bersihkan kotoran pada karpet
Campurkan cuka, garam serta soda bikarbonat untuk dijadikan sebagai cecair cucian untuk moppada karpet

3. Melancarkan saluran sinki
Tuang soda bikarbonat dan cuka kedalam lubang sinki dan biarkan selama 5 minit. Kemudian bilas dengan air panas.

4. Mengilatkan kembali tombol pintu
Gunakan larutan 2 sudu besar garam, 1 sudu besar cuka untuk mengelap tombol pintu yang sudah kusam dan berkarat

5. Kembalikan seri peralatan kaca, cermin dan tingkap
Bersihkan cermin atau tingkap menggunakan campuran cuka dengan air sebelum lapkan dengan kain lembut

6. Tanggalkan tanda harga atau label
Rendam kain dengan cuka dan air kemudian tekapkan pada tanda harga di bekas atau botol semalaman. Tanda harga akan tanggal dengan sendirinya

7. Hilangkan bau dan kesan kecing pada tilam
Lap kawasan terkena najis dengan air cuka, sebelum taburkan baking soda dan biarkan selama beberapa minit. Kemudian berus atau vakum hinga bersih

Tahukah anda, masalah getah pintu peti sejuk yang rosak boleh menjadi punca kadar bil elektrik di rumah anda meningkat dan naik melambung tinggi. Mesti anda ingin mengetahui bagaimana punca sedemikian boleh berlaku ekoran daripada masalah tersebut.

Untuk pengetahuan anda, apabila getah pada pintu peti sejuk di rumah anda sudah mula rosak dan tidak lagi berfungsi dengan baik, peti sejuk anda berkemungkinan akan terpaksa menjana kuasa tenaga elektrik yang lebih tinggi bagi mengekalkan tahap suhu ruang dalam peti sejuk anda.

Akibatnya, ia akan memberikan kesan yang buruk dan boleh mendatangkan masalah lain dalam jangka masa panjang seperti kerosakan di bahagian ‘kompressor’ dan kipas motor peti sejuk anda.

Masalah kerosakan yang berlaku akan membuatkan anda berdepan dengan kos membaik pulih yang tinggi atau lebih teruk anda berkemungkinan terpaksa membeli peti sejuk yang baharu.

Bak kata pepatah, lebih baik mencegah daripada merawat. Maka adalah lebih baik sekiranya anda mengambil langkah persediaan sebelum masalah buruk dan tidak diingini berlaku terhadap peti sejuk anda.

Ingin tahu bagaimana caranya? Pertama sekali anda disarankan untuk menukar getah pada pintu sejuk sekiranya ia sudah rosak dan tidak lagi berfungsi dengan baik.

Anda juga tidak perlu bimbang dan khuatir sekiranya anda mahu menukar getah pada pintu sejuk kerana anda boleh melakukannya sendiri semudah ABC tanpa bantuan pertolongan pakar.

Langkah ini bukan sahaja dapat melindungi peti sejuk daripada sebarang kerosakan yang tidak diingini, malah ia juga dapat mengelakkan kadar bil elektrik di rumah anda terus melambung tinggi tanpa anda sedari.

Jika anda seorang yang amat mementingkan kesihatan, disamping penjagaan makanan dan rutin bersenam yang dilakukan mengikut jadual, pendedahan terhadap bahan-bahan bertoksik juga perlu diambil berat. Ahli sains menyatakan bahawa bahan kimia lebih banyak dijumpai pada kelengkapan dan keperluan harian yang digunakan. Bayangkan jika setiap bahan atau barang tersebut digunakan setiap hari atau secara kerap. Ini bermakna anda telah mendedahkan diri anda lebih banyak terhadap barang atau bahan bertoksik. Antara barangan atau peralatan harian yang mendedahkan anda secara terus adalah seperti berikut:

1. Botol Air Miniral
Semua sedar dan tahu akan masalah pencemaran dunia. Penyumbang utama nya adalah plastik. Yang paling banyak dilupuskan adalah botol plastik. Bayangkan anda berjoging lalu meneguk air dari botol miniral yang dibeli. Manfaat kesihatan dari berjoging jadi berkurangan dan anda menambah ancaman kepada diri secara tidak sedar.
Kini, kebanyakkan produk botol dipasaran tertera label BPA-free. Pemilihan ini satu langkah yang baik dan tepat. Oleh itu, sebaiknya anda bawa sendiri air di dalam botol yang diperakui BPA-Free. Lagi pun, anda tahu sumber air nya kan? Namun, tidak lah dikatakan botol BPA-free tidak berkimia langsung. Bila sampai usia atau tempohnya, Botol BPA-free tersebut perlu diganti. Jika tidak, ia akan lebih membahayakan anda. Jadi sebaiknya gunakan botol kaca

2. Pelembut Pakaian
Pelembut pakaian berfungsi sebagai lapisan nipis khas yang melembutkan pakaian anda. Namun, kebanyakkan pelembut pakaian dipasaran mempunyai bahan toksik kimia seperti Ammonia salt. Ia akan menyebabkan iritasi pada kulit, gangguan pernafasan dan pening kepala. Memang sedap menghidu baunya yang wangi. Anda akan rasa pakai sangat bersih bila berbau harum. Namun, ia membawa bahaya lain terutama jika anda menyidai pakaian di dalam rumah.

3. Peralatan masakan yang tidak melekat
Non-stick fry pan, loyang, kuali periuk atau sebagainya sangat membantu anda di dapur tertutamanya dalam pengurusan seperti mencuci dan makanan tidak mudah melekat. Bagi anda yang sedang berdiet dan elak untuk makan makanan yang berminyak, sudah pasti peralatan masakan seperti ini yang anda cari.
Namun, peralatan masakan tidak melekat ini akan membebaskan bahan toksik apabila terlalu panas. Bahan toksik yang akan dibebas merupakan Polytetrafluoroethylene yang akan menyebabkan lapisan Teflon mengeluarkan gas toksik yang akan menyebabkan masalah kesihatan. Sebaiknya, gunakan perkakas masakan yang diperbuat daripada stainless steel atau iron

4. Makanan tin
Kebanyakkan makanan tin mengandungi Bisphenol A (BPA). Ia merupakan hormon yang dikatakan pakar pekanan akan mengganggu masalah kesuburan lelaki dan punyumbang kencing manis. atau diabetes. Walaupun pengusaha atau di label produk tertera bebas kimia, sudah pasti terdapat bahan kimia lain yang kita tidak sedar seperti bahan pengawet, pewarna dan sebagainya. Sebaiknya, makan lah makanan yang segar.

5. Bahan pencuci
Perasan tak, setiap kali selepas anda menggunakan sebarang produk pencuci sama ada untuk lantai, tingkap dan lain-lain tangan mengelupas atau berasa panas. Ini menunjukkan kehadiran bahan kimia yang bertoksik di adlam peroduk tersebut. Namun anda tidak mengindahkannya. betul tak? Apa kata selepas ini cuba guna bahan-bahan dapur untuk tujuan mencuci seperti baking-soda, lemon dan air panas. Selain itu juga, anda boleh cari produk

6. Penyembur udara
Tak salah untuk menggunakan semburan penyegar udara. Namun anda pelu pasti kan kediaman anda mempunyai sistem pengudaraan yang baik. Baru lah bahan kimia yang terdapat di dalam semburan seperti Ethylene-based terbebas keluar dan tidak terperam di dalam kediaman kerana ia boleh mengundang masalah kesihatan

7. Bekas makanan plastik
Kebanyakkan bekas makana plastik diperbuat daripada bahan kimia seperti Phthalates di mana ia akan menyebabkan masalah atau gangguan pada sisitem endorik manusia ia itu otak, tekak dan neurologi dalam badan. Lebih gern jika anda menggunakan bekas makanan plastik secara kerap. ia akan menyebabkan pembebasan bahan kimia secara terus menerus ke dalam makanan anda. Apa kata anda bertukar kepada bekas makanan kaca untuk lebih selamat.

8. Tilam
Kebanyakkan tilam menggandungi kompoun berbahaya yang amat tinggi dipanggil PBDE’s. PBDE’s akan menyebabkan gangguan terhadap sistem otak, mengganggu kadar reproduktif, mengurangkan kualiti sperma dan menyebabkan masalah thyroid.
Disebabkan 1/3 daripada kehidupan kita akan dihabiskan di atas tilam, ia akan lebih mendedahkan ancaman ini kepada kesihatan.

Sumber: https://mommingschool.com


Nak Beli Cat Tapi Semuanya Nampak Bosan? Wallpaper Adalah Penyelesaiannya

Kertas dinding ataupun wallpaper, adalah penggantian bagi cat. Ia lebih senang untuk dipasang dan lagi lawa daripada cat. Jadi, bagi anda yang ingin mengubah suai rupa ruang, kertas dinding dinding adalah penyelesaian yang praktikal dan harga berpatutan. Terdapat beberapa kertas dinding tersedia dengan pelbagai reka bentuk dan warna yang boleh disesuaikan untuk dipadankan dengan perabot rumah anda.

Kertas dinding dinding boleh didapati dalam pelbagai gaya dan harga di pasaran. Kertas dinding sebenarnya tidak mahal sangat pun. Walau bagaimanapun, ia bergantung pada keluasan dinding anda, tapi kos untuk membelinya mungkin besar. Jadi, untuk memudahkan pencarian produk yang sesuai dan mengelakkan pembaziran wang, berikut adalah beberapa perkara yang perlu dipertimbangkan. Dinding kertas dinding secara meluas dikelaskan kepada dua jenis.

Jenis Pelekat

Bentuk pertama ialah kertas dinding pelekat, yang boleh digunakan terus ke dinding. Jenis berikut ialah kertas dinding yang mesti dilekatkan, seperti menggunakan gam atau pita dua muka. Setiap jenis mempunyai kelebihan dan kekurangan. Pilih yang paling memenuhi keperluan dan pilihan anda. Kertas dinding pelekat sudah mengandungi pelekat di bahagian belakang, jadi tidak perlu menggunakan gam lagi. Anda mesti menggunakan kertas dinding bersandarkan pelekat dengan cepat sebelum gam kering. Sudah tentu, walaupun terdapat instrumen tertentu untuk meletakkan gam pada dinding, ini kelihatan sukar bagi sesetengah individu.

Pelekat atau pita bermuka dua

Penggunaan pelekat atau pita bermuka dua dalam kertas dinding telah menyaksikan pertumbuhan yang luar biasa dalam beberapa tahun kebelakangan ini. Kertas dinding, seperti pelekat, boleh digunakan dan dialih keluar. Jika anda tidak menemui kertas dinding pelekat kegemaran anda, cuba yang ini.

Untuk pengetahuan anda, apabila pelekat pada kertas dinding mengering, ia akan menjadi lutsinar. Kerana gam ini larut dalam air, anda boleh membersihkan sebarang gam tambahan dengan air dengan mudah. Bukankah ia mudah? Walau bagaimanapun, anda akan memerlukan beberapa alat tambahan, seperti pemotong untuk memotong kertas dinding dan berus roller untuk menggunakan pelekat.

Pilih produk dengan bahan yang betul supaya ia melekat dengan baik

Jika anda telah memasang kertas dinding dan sedang bersedia untuk menggunakan yang baharu, dua perkara perlu diperiksa. Ini bagi memastikan material kertas dinding lama dan kertas dinding baharu yang akan diletakkan adalah serasi. Jika ini kali pertama anda menggunakan kertas dinding, pastikan bahan kertas dinding itu serasi dengan dinding rumah. Kertas dinding diperbuat daripada pelbagai bahan, termasuk vinil, PVC, bukan tenunan dan buih. Selepas peperiksaan, pilih kertas dinding dengan bahan terbaik untuk dinding rumah anda.

Pilih produk yang tidak mengandungi bahan berbahaya

Apabila bercakap mengenai kertas dinding, kebanyakan orang menekankan pemadanan motif dengan hiasan ruang. Walau bagaimanapun, anda juga mesti memastikan bahawa kertas dinding yang anda pilih tidak mengandungi sebarang bahan kimia berbahaya.

Jika anda alah kepada bahan kimia tertentu, walaupun sedikit pendedahan boleh menyebabkan ketidakselesaan. Berita baiknya ialah pembuat kertas dinding semakin memberi perhatian kepada perkara ini, jadi kebanyakan bahan boleh dianggap selamat.

Walau bagaimanapun, anda harus berhati-hati apabila membeli barangan import kerana barangan berkualiti rendah mungkin akan mengalami masalah. Jika anda membeli dalam talian, elakkan tapak web yang kelihatan disyaki, walaupun kos barangan adalah rendah.

Jadi, itulah adalah langkah-langkah atau cara untuk anda memilih kertas dinding yang terbaik dan bagus untuk jangka masa yang lama.

Sekarang ini, harga minyak masak dah makin menaik. Dan lepas itu, kita guna banyak pula. Mana tak nya, cepat habis. Nak beli baru, duit pula habis. Haihh. Oleh sebab itu, kita kena cermat dalam menggunakan minyak masak supaya minyak itu bertahan lama. Sebab itulah hari ini, saya akan berkongsi dengan hampa semua, tips-tips yang anda boleh guna, dalam berjimat semasa menggunakan minyak masak. Mari kita lihat tips-tipsnya.

CARA SIMPAN MINYAK MASAK SUPAYA TAHAN LEBIH LAMA DAN BOLEH GUNA SEMULA.

Demi menjayakan cara ini, sebaiknya kita jangan biarkan minyak masak itu panas terlalu lama tanpa bahan. Seterusnya, pastikan suhu minyak mencapai dalam sekitar 180-190 darjah celcius dengan api yang sederhana semasa melakukan deep fried. Paling penting, tutup terus api setelah selesai memasak.

Ada sesetengah orang dia biarkan api terbuka walaupun dah selesai menggoreng makanan. Katanya, terlupa. Selepas itu, seharusnya menggunakan bekas kedap udara untuk menyimpan minyak masak yang telah digunakan. Cara lain pula, boleh juga menyimpan minyak dalam peti sejuk kerana minyak akan kembali suhunya balik apabila hendak menggunakannya.

Tambahan lain, apabila sudah selesai memasak, mesti anda akan mengangkat makanan dengan penapis bukan? Sebaik-baiknya menggunakan penapis teh jenis kain dengan bentukkan dalam bentuk kon untuk menapis sesuatu.

Dengan cara ini, anda sudah tahu untuk menjaga minyak masak dan cara menyimpannya dengan sebaiknya. Selepas ini, anda dah boleh guna minyak yang sama berulang kali.

Masalah dapur sempit, banyak barang tak boleh simpan! Ini adalah salah sati petanda yang anda tidak mencukupi tempat simpanan atau storage. Kalau kita lihat sesebuah dapur yang lengkap dan sempurna, tiada barang yang diletakkan di atas lantai bukan. Pasti ada rak dan kabinet yang lengkap untuk menyimpan perkakas dapur.

Rak besi empat tingkat tahan kearat ini menjadi buruan ramai peminatnya untuk dijadikan kelengkapan pada ruang dapur. Ia amat sesuai utuk sudut dapur yang agak terhad. Mempunyai dua warna iaitu putih dan hitam.

Saiz produk: Lebar 60cm, Kedalaman 35cm Tinggi 148cm
Mampu menampung berat sehingga 10kg untuk setiap tingkat,

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buhan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan didalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.


Sebelum Rumah Anda Roboh. Ini Tanda-Tanda Awal Rumah Anda Diserang Anai-Anai.

Oleh itu, amat penting untuk anda tahu serba sedikit bagaimana nak kesan kehadiran anai-anai di dalam atau luar serta sekitar rumah anda. Dengan sedikit pengetahuan berkenaan teknik mengesan kewujudan anai-anai ini, anda dapat bertindak lebih awal sebelum lebih banyak kerosakan dilakukan oleh anai-anai.

Berikut adalah tanda-tanda yang dapat menunjukkan bahawa ada kehadiran anai-anai di rumah anda:

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Susun atur karpet cara yang betul dan salah. Sebelum membeli dan memilih karpet, pastikan anda tahu panduan susun karpet dengan sebaiknya. Sayang kalau karpet yang cantik, tapi tidak nampak menarik selepas disusun atur.

Langkah paling mudah untuk anda memberi nafas baru pada lantai kediaman anda ialah dengan membentang permaidani atau karpet. Selain itu, penggunaan karpet juga dilihat mampu mengubah persekitaran serta mood sesebuah ruang kediaman.

Bagaimanapun terdapat perbagai aspek perlu anda pertimbangkan sebelum membeli karpet. Berikut checklist untuk anda semak sebelum membuat pilihan.

RUANG
Karpet berbeza, untuk ruang yang berbeza. Anda perlu terlebih dahulu mengenalpasti aktiviti ruang dan cara penggunaannya. Pastikan karpet yang dibeli bersesuaian dengan ruang di kediaman.

SAIZ
Ukur, ukur, dan ukur sekali lagi, jangan main agak-agak je. Dengan mengukur dahulu saiz ruang sebelum membeli, anda akan dapat memastikan dimensi yang sesuai untuk ruang tersebut. Tidak terlalu kecil, tidak terlalu besar.

BENTUK
Anda tidak semestinya perlu beli karpet segi empat yang standard. Sebenarnya ada lagi bentuk karpet yang boleh disesuaikan mengikup ruang. Sebagai contoh, jika anda mempunyai meja makan bulat anda mungkin mahu karpet bulat yang lebih besar untuk diletakkan di kawasan itu.

WARNA DAN CORAK
Pertimbangkan kawasan permaidani dan persekitarannya. Permaidani adalah cara yang baik untuk menambah sedikit warna dalam sesebuah ruang selain mampu memberi personaliti kepada ruang tanpa ia kelihatan keterlaluan.

FIBER/MATERIAL
Terdapat material atau bahan berbeza untuk permaidani di setiap ruang berbeza. Semak penggunaan ruang dan pastikan ia selari dengan apapun material karpet yang anda pilih.

RUANG MAKAN:

RUANG TAMU

BILIK TIDUR

Kredit foto: Pinterest

Samsung Electronics Malaysia telah melancarkan unit penyaman udara baharu yang menampilkan teknologi penyejukan Wind-Free ™. Model AR9500T yang inovatif dan unik ini telah diperkenalkan ke pasaran di seluruh dunia.

Penyaman udara AR9500T tercipta untuk merevolusikan pasaran sebagai unit bebas angin yang pertama dengan penyejukan adaptif dan kemampuan AI. AR9500T menambahkan kepintaran dan kemudahan dengan mengoptimumkan proses penyejukan dengan ciri AI Auto Cooling, yang membolehkan pengguna menggunakan penyaman udara mereka dengan lebih mudah dan cekap. Ia berfungsi dengan menganalisis keadaan bilik, suhu pilihan pengguna dan mod penyejukan, dan bahkan iklim luar untuk beralih ke tetapan yang paling sesuai secara automatik.

Fungsi “fast-cooling” atau penyejukan pantas berfungsi dengan menyejukkan bilik dengan cepat dari satu sudut ke sudut yang lain. Ia menyebarkan udara sejuk lebih jauh dan lebih luas untuk memastikan selimut udara sejuk yang konsisten tidak kira di mana anda berada di dalam bilik. Digital Inverter Boost dalam unit Bebas Angin ini dapat mengurangkan masa yang diperlukan untuk pemampat mencapai kuasa maksimum sebaik sahaja ia mula beroperasi. Ini membantunya menyejukkan udara 43 peratus lebih cepat berbanding model konvensional. Dalam mod Penyejukan Bebas Angin, udara segar disebarkan dengan lembut dan sekata melalui 23,000 lubang mikro. Ini mewujudkan atmosfera yang sejuk tanpa penghasilan angin kuat yang tidak menyenangkan.

Terima kasih kepada pemampat Digital Inverter Boost yang cekap tenaga, AR9500T mengurangkan penggunaan tenaga sehingga 73 peratus dan dilengkapi dengan label tenaga 5-Bintang untuk CSPF – penarafan tenaga tertinggi yang terdapat di Malaysia.

Harga adalah seperti di bawah:
1.0hp – MYR2.399
1.5hp – MYR2.699
2.0hp – MYR3.699
2.5hp – MYR4.399


Wanita Ini DIY Sendiri Bakul Baju Beroda Dengan Modal RM 15 Sahaja

Rutin hujung minggu bagi si ibu adalah mengemas dan mencuci pakaian. Bagi keluarga besar atau yang hanya mencuci seminggu sekali, baju yang menimbun mesti berat untuk diangkat ke tempat mencuci. Nak-nak yang sudah di basuh dan masih basah. Tersalah angkat, sakit pinggang pula.

Tak perlu tunggu suami untuk buat bakul baju beroda ni. kalau beli di kedai, mahu harganya berpuluh ringgit. Buat sendiri puas hati nak macam mana pun boleh buat. Nak tinggi ke rendah ke. Ikut bajet sendiri. Saya buat bakul baju beroda ni tak sampai RM 15 pun.

Bahan-bahan:
Bakul kain (guna yang ada dirumah)
4 biji roda boleh pusing 360 darjah – RM 4.24
Cable tie 1 peket-RM 2.12
3 batang paip PVC (sebagai tempat pemegag- RM 1.60×3
Sesiku L Paip PVC – RM 0.50×2

Cara-cara:

1. ikat Roda pada bahagian sudut bawah bakul dengan menggunakan cable tie

2. Potong lebihan cable tie

3. Cantumkan paip PVC dan sesiku L. Nak cantik bahagian pemegang ni, balutan dengan wallpaper

4. Ikatkan bahagian pemegang PVC tadi pad bakul dengan menggunakan cable tie dan potong lebihannya

DAH SIAP!!!

Sumber:

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Apabila sinki atau saluran air di mana-mana bahagian kediaman kita tersumbat, memang susah nak fokus buat kerja lain. Kucar-kacir dapur dibuatnya dengan pinggan mangkuk yang bertimbun dan air bertakung, memang stress lah!

Tapi kini anda boleh tarik nafas lega kerana masalah ini ada penyelesaian mudah tanpa perlu panggil plumber. Hanya dengan DUA bahan yang sudah ada didapur, sinki anda akan kembali berfungsi seperti biasa.

BAHAN YANG DIPERLUKAN
1. Cuka
2. Baking soda

Dengan dua bahan itu, anda hanya perlu gunakan air panas untuk melarutkan semua sisa bendasing yang menyebabkan sinki tersumbat.

SELAMAT MENCUBA!

Bahan-bahan:
Campuran simen (1:3) simen+Pasir
Botol kaca terpakai
Pinggan sebagai acuan cendawan
Surat khabar lama
Dawai jaring
Cat mengikut kesesuaian
Gam art putih
Plastik

Cara-cara:
1. Alas pinggan dengan plastik dan tuangkan simen sedikit di dalam pinggan dan letakkan lapisan dawai jaring mengikut bentuk pinggan. Jangan lupa posisikan botol kaca di bahagian tengah simen yang masih basah sebagai batang cendawan. Biarkan simen kering 48 jam.

2. Untuk bentukkan bonjolan di bahagian atas cendawan. renyukkan surat khabar lama. Bentukkan surat khabar tersebut menjadi bulat dan gamkan di atas simen cendawan yang telah di tanggalkan dari acuan pinggan tadi.
3. Potong dawai jaring ,e,bentuk kondan letakkan di atas surat khabar tadi. Tutup dawai jaring berbntuk kon tadi dengan surat khabar dan gam kan dengan menggunkan gam art

4. Gulung surat khabar dan tampalkan pada bahagian botol untuk membentuk tekstur pada batang cendawan.
5. Dah kering sepenihnya surat khabar yang dilekatkan pada cendawan tadi. Tutup keseluruhan permukaan surat khabar tadi dengan simen mengikut kesesuaian ketebalan dan bairkan ekring

6. Apabila telah ekring sepenuhnya, Cat atau warnakan cendawan simen anda secara kreatif


Pasu ‘Oversize’ Ada Fungsinya, Laman Yang Suram Terus Nampak ‘Bernyawa’

Elemen yang dirasakan tidak menarik perhatian bagi sesetengah orang, mungkin memberikan keterujaan dan membangkitkan emosi kepada yang lain. Oleh sebab ini juga, container atau pasu mampu memainkan peranan menjadi titik fokal dan menyuntik impak segera visual taman.

Adakah container perlu disertakan tanaman untuk menarik perhatian dan berfungsi sebagai titik tumpu? Jawapannya adalah tidak. Sebagaimana arca atau pokok unik yang mampu menarik pandangan, container juga mampu menjadi titik tumpu, malah mungkin lebih efektif. Ayuh kita berfikir di luar kotak untuk mempertimbangkan penggunaan dan tarikan yang boleh dicetuskan oleh elemen ‘bersendirian’ ini.

Jika anda perhatikan kebanyakan elemen yang dipaparkan tidak disertakan tanaman di dalamnya. Tanpa jambangan tanaman yang ketara dan boleh mengalih perhatian, pasu atau tempayan ini memberikan peluang kepada pemerhati, contohnya pembaca untuk memandangnya sebagai sebuah hasil seni. Tindak balas ini tidak hanya terhad kepada bentuk monumen container, objek kecil dan unik juga dapat menarik perhatian.

Rekaan pasu yang cantik dengan saiz yang mampu membuatkan ramai teruja dengan keindah laman dengan pasu yang menawan. Ia akan menjadi satu main point dalam sudut laman anda.

Jika anda bijak mencari pasu yang cantik dan besar ini, pasti akan dapat dengan harga yang murah dan lebih menarik. Kena rajin berjalan kalau nak dapat barang murah dan berkualiti.

Pasu ini adalah salah satu elemen penting dalam sesebuah laman. Tanpa hiasan ini di laman anda akan kelihatan hambar. Kadang kala pasu yang besar ini tidak semestinya digayakan dengan pokok di dalamny. Anda hanya mampu membiarkan sahaja tanpa perlu menambah dengan hiasan lain.

Kayu merupakan bahan semulajadi yang unik kerana mempunyai sel-sel yang lain dari yang lain berbanding bahan binaan seperti konkrit dan keluli. Kayu mempunyai nilai ketumpatan, kelembapan, dan ruang udara yang berbeza dengan bahan binaan yang lain

(Breyer, Fridley dan Cobeen,1999)

Kayu boleh digunakan untuk tujuan-tujuan berikut:

-Anggota struktur yang ringan dalam struktur kekal ; rasuk, tiang, rangka bangunan, bumbung kayu, lantai, pintu.

-Pembinaan berat seperti kekuda bumbung berat, cerucuk, jambatan, jeti.

-Tujuan hiasan seperti dinding sekat, perabot, para-para.

-Struktur sementara seperti acuan konkrit, peranca, tupang

-Pembinaan alat pengangkutan seperti kapal, jeti, landasan keretapi.

-Perusahaan berasaskan kayu seperti papan lapis, kayu lapis, papan serat.

Semulajadi :
•Buku – bahagian dahan yang terdapat di dalam batang pokok kayu itu
•Hati – ia merupakan kawasan atau bahagian rosak yang terdapat pada pokok
•Gerigis – tumbesaran yang luar biasa seperti tombol kecil pada pokok akibat luka atau ransangan pada lapisan kambium
•Berongga – merupakan lubang yang terdapat di tengah-tengah balak kerana kayunya telah hilang atau reput dimakan oleh anai-anai

•Anai-anai – menyerang kayu yang tinggal berdekatan dengan tanah dan dalam keadaan lembab
•Serangga Pengorek Kayu – kumbang yang hidup di dalam batang kayu
•Cendawan Reput Lembab dan Kering – menyebabkan kayu menjadi reput

TUJUAN PENGAWETAN KAYU
Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet :

Jenis pengawet :

Pengawet asas air

Pengawet asas minyak

Teknik sapuan cat keatas permukaan kayu

Sandpaper vine mendapat nama dari fizikal daunnya yang kasar macam kertas pasir. Tanaman dari Maxico ni boleh hidup subur dalam iklim Malaysia. Menariknya, ia amat mudah dibiakkan sama ada dari biji benih atau keratan batang. Kalau nak beli anak pokok nya di nurseri, harga antara RM 25-35 bergantung kepada saiz.

Saya kurang minat menanam bunga. Tetapi bunga ungu berdaun dan berbatang kasar ini mudah ditanam, mudah hidup, tak perlu dijaga rapi….jadi saya tanam. Jom tengok bagaimana nak menyemai bunga sandpaper vine yang cantik ini.

Bunga muda berwarna ungu muda. Berbunga tak kira masa hujan atau panas

Muncul bunga ungu tua menambah seri macam tocang Rapunzel. Masa ni bunga cantik sangat. Bunga ungu tua ini akan gugur menyebarkan warna ungu di merata tempat. Indah sungguh

Apabila bunga bertukar warna menjadi hijau dan akhirnya coklat menunjukkan bunga akan gugur

Bunga berguguran terbang ke tanah macam helikopter. Bunga inilah yang dijadikan benih

Ada dua jenis benih, bulat dan tirus. Ambil Yang bulat untuk disemai. Yang tirus tak hidup jika disemai

Dah tumbuh…nampakkan bulat benihnya

Bunga ni jatuh dan tumbuh sendiri dalam bekas minyak yang ada pokok cekur. Lama2 cekur pun mati….Dah boleh alih di pasu atau tanam di tanah

Kalau rajin buat pergola. Takpun pacak tiang yang kukuh untuk pokok ini menjalar. Saya tanam di beranda dapur. Panjat tiang batu dan dawai. Dapat air dari hujan dan aircond. Tak payah siram. Tau2 berbunga. Cantikkan

Memang susah untuk pastikan almari baju sentiasa kemas dan tersusun sepanjang masa. Seperti contoh, Bila nak ambil baju dilipatan bawah, mesti bahagian atas akan berselerak. SUSAHNYA!

Nak pastikan barang-barang tersusun rapi di dalam almari pun bukan sesuatu yang mudah. Tapi dengan perkakas yang tertentu, segala masalah dapat diselesaikan dengan mudah. Almari yang berselerak pun mudah diurus dan dikemas.

??An Untidy Wardrobe Full Of Tons Of Clothes? Arrange It Neatly With These Clothes Organizers??Package Include: 1 x 10 Layers Clothes Organizer50% OFF && Click here to get yours –> goo.gl/8HpqPL

2. Multi-function pant rack

??? Organize your closet with this 5 in 1 Multi-functional Pants Rack Shelves Stainless Steel Wardrobe.??Get yours here: ? https://bit.ly/2JKLRo4 Get yours here: ? https://bit.ly/2JKLRo4

3. Bra organizer

Leave more room in your drawers for other ~clothes~ with these creative bra organization hacks ?


Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.

Menerusi episod pertama rancangan Impiana Makeover Ruang Selebriti yang dihiasi dengan Ella Furniture telah merealisasikan hasrat selebriti terkenal, Zulin Aziz untuk memberi kejutan makeover dekorasi rumah buat suami tercinta, Farhan Zaini.

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Dalam episod kali ini, Zulin telah memilih ruang tamu di tingkat dua kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Bagi mahu merealisasikan hasratnya itu, Zulin memberitahu dia menginginkan dekorasi makeover yang berkonsepkan Inggeris Moden dan bertemakan warna terang.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan jenis sofa ‘3 seater’ berwarna putih sebagai pilihan oleh kerana saiz keluasan ruang tamu yang sangat terhad.

Jelasnya, pemilihan sofa yang berwarna terang boleh memberikan impak saiz ruang yang kecil tampak lebih luas. Di samping itu, Puan Ella turut menyarankan penggunaan aksesori bench dan stool sebagai penglengkap dekorasi makeover di ruang tamu Zulin Aziz.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Zulin Aziz? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Siapa selalu alami air dar sinki bukan sahaja melipah di atas “table top” malah lebih teruk meleleh ke lantai dapur? Hal ini sering berlaku apabila struktur kabinet dapur yang dibina tidak mengambil kra aliran air permukaan yang betul.

Hal ini akan menyebabkan anda perlu sentiasa lap air yang melimpah pada lantai. Jika tidak, ia akan menyababkan lantai dapur mudah kotor. Sebanarnya, ada satu penyelesaian yang paling mudah dan boleh dilakukan sendiri.

Salah satu tema yang sering menjadi pilihan bagi pemilik kediaman di mana kenyamanan dan ketenangan menjadi aspek utama adalah konsep ala Bali. Negeri asal yang terletak di Indonesia ini amat dekat dengan flora dan fauna serta kaya dengan budaya. Bagi anda yang mungkin mahu menerapkan unsur Bali pada kediaman, pastikan rumah tersebut dilengkapi dengan 4 elemen utama ini :

Gabungkan keindahan alam semulajadi dengan keselesaan hiasan dan susun atur dalam kediaman anda bagi mendapatkan feel yang lebih autentik selain menjamin kebersihan udara di ruang berkenaan. Banyak kelebihannya selain tampak cantik dan menaikkan seri rumah yang berani menerapkan unsur kehijauan pada bahagian dalam.

Kekayaan adat dan budaya sememangnya telah cukup sinonim dengan Bali. Jadi apa salahnya jika anda memelihara dan memulihara keistimewaan ini dengan menerapkan beberapa unsur kebudayaan masyarakat Bali sebagai tribute selain melahirkan rasa penghargaan dan kecintaan terhadap pelbagai cabang seni yang terdapat di Bali.

Barangan handmade atau buatan tangan biasanya mempunyai nilai yang lebih tinggi kerana kualiti yang terjamin serta kehalusan seni nya. Kediaman anda akan nampak lebih ‘hidup’ dengan adanya aksesori atau perabot yang dibuat dengan penuh perincian.

Pilih warna-warna neutral atau bertona tanah untuk menyempurnakan konsep Bali di kediaman anda. Pemilihan warna dapat memainkan peranan penting dalam menzahirkan mood kediaman yang anda inginkan. Selain memberi ketenangan, earth tones juga melambangkan optimism, semangat dan kegembiraan.


Ini Cara Mudah Untuk Tanam Kobis dalam Pasu

Kobis (Brassica oleraceae var capitata) adalah sejenis tanaman daripada famili Brassicaceae yang sangat popular ditanam di Cameron Highlands. Terdapat tiga jenis kobis dalam negara, iaitu kobis bulat, kobis panjang dan kobis bunga. Antaranya, kobis bulat merupakan sayuran yang popular sekali dengan penggunaan mendekati 200,000 tan pada tahun 2007 yang mana 68% daripadanya terdiri untuk kegunaan rumahtangga. Kobis adalah sangat sesuai di tanam di kawasan beriklim sederhana,namun begitu terdapat juga varieti kobis yang boleh ditanam di tanah rendah yang lebih tinggi suhunya iaitu KK cross, U.S.Tropical,Ei Yu dan Autumn Queen.

Siapa kata di bandar tidak boleh menanam? Pada masa kini, terdapat pelbagai kaedah yang boleh dipraktikkan untuk penduduk bandar bertani di kawasan rumah mereka. Cara yang paling praktikal ialah menanam di dalam pasu tanaman, polibeg atau bekas-bekas yang sesuai. Cara ini cukup sesuai bagi mereka yang kurang ruang dan laman sempit terutamanya kawasan perumahan. Paling penting keinginan dan kesungguhan untuk membekalkan sendiri sumber vitamin dan mineral dalam makanan sehari-hari terutamanya daripada sayur-sayuran.

Menyemai

Semai benih bunga kobis dalam cawan plastik terlebih dahulu. Gunakan tanah pasu (potting soil) untuk tujuan penyemaian. Ambil cawan plastik yang bersih dan pastikan lubang saliran telah disediakan terlebih dahulu. Masukkan tanah pasu ke dalam cawan. Buat lubang di tengah-tengah medium dengan menggunakan jari kelingking dan masukkan biji benih kemudian disiram. Simpan cawan plastik yang telah disemai biji benih kobis di kawasan teduh tetapi masih terkena haba matahari.

Menyediakan tanah campuran (medium tanaman)

Untuk penyediaan medium tanaman yang ideal, anda memerlukan bahan-bahan seperti berikut:

2 bahagian peat moss atau coco peat
1 bahagian vermiculite atau pasir kasar/halus
1 bahagian kompos

Gaul hingga sebati ketiga-tiga bahan dan ia sedia untuk digunakan. Anda juga boleh menggunakan media campuran dengan nisbah 2:1:1 iaitu 2 bahagian tanah loam, 1 bahagian kompos dan 1 bahagian pasir sungai. Gaul media tersebut dan selesai.

Mengalih anak pokok kobis pada pasu tanaman

Apabila benih anda bercambah dan berusia kira-kira 2 minggu. Anda boleh mengalihkan anak pokok kobis tersebut pada pasu . Siram anak benih kobis terlebih dahulu. Buat lubang ditengah polibeg kira-kira 2 inci atau 3 inci. Keluarkan anak pokok kobis dari bekas semaian dan tanam semula di dalam lubang yang telah disediakan.

Selesai proses pemindahan anak pokok, siram air secukupnya dan letakkan pasu ditempat teduh selama 1 minggu. Dalam tempoh peralihan, pastikan anak pokok kobis tidak terkena sinaran matahari terik serta media sentiasa lembap agar akar baharu cepat keluar.

Selepas 1 minggu alihkan pasu ke tempat terkena cahaya matahari selama 6 jam secara berperingkat-peringkat bermula dengan satu jam.

Pembajaan

Pemberian baja boleh dilakukan selepas 3 minggu anak pokok kobis dialihkan ke dalam pasu. Gunakan 1 sudu makan baja NPK dan letakkan di sekeliling pokok. Anda juga boleh menaburkan serbuk telur ayam yang dikisar dan kulit pisang yang dipotong kecil-kecil sebagai baja organik. Selain itu juga boleh menyiram dengan larutan serum EM1, baja cecair ikan dan kompos teh secara berselang seli.

Menuai hasil

Kobis mengambil masa lebih kurang dua hingga tiga bulan untuk boleh dituai hasilnya. Gunakan pisau tajam untuk memotong bahagian pangkal kobis untuk mendapatkan hasilnya. Selamat menanam.

Setiap kali ke nurseri, mesti ramai yang geram tengok pokok ros yang berbunga lebat. Nak tak nak, tersangkut lah sepasu. Tapi, habis segala kudup bunga ros menjadi mekar, pokok sudah tidak mengeluarkan bunga lagi. Jika ada pun tak semeriah ketika dibawa pulang dari nurseri.

Ada orang kata tak bagi baja. Tapi, macam-macam baja dah di beri. Apa lagi yang perlu dilakukan. Hakikatnya, ros atau mawar memang tanaman yang mudah untuk di tanaman namun cerewet dan mudah mendapat ancaman penyakit. Azni A. R Azizan berkongsi cara untuk menghasilkan bunga ros yang meriumbun dengan mudah.

Dulu kalau beli pokok bunga ros ni memang masa beli tu sahaja dapat tengok bunganya. Jangan kata nak tengok bunga, pokok dapat hidup pun dah cukup bertuah. Tapi lepas dapat petua dari cikgu sekolah dan saya cuba praktikkan memang menjadi-jadi pokok ros saya ni. Non stop blooming siap dapat buat anak pokok lagi

1. Buang daun-daun yang telah rosak dan mula kuning.
2. Bagi yang bunga dah berkembang mekar dan mula nak layu, ia perlu dicantas dan tanam pada tanah untuk hasilkan anak baru. Namun untuk hasilkan anak pokok, potonggan perlu disertakan dengan 3-5 helai daun dari bahgain bawah bunga
3. Gunakan baja dari kulit telur. Hancurkan kulit telur yang telah dibersihkan dan tabur pada pangkal pokok. Ia akan membekalkan kalsium dan menghasilkan daun yang bersaiz lebar

4. Sebaiknya, lakukan penamanan semula atau repotting dengan saiz pasu yang lebih besar untuk memberi keselesaan kepada akar pokok bergerak bebas. Kalau rajin, boleh pecah-pecahkan rumpun ros yang dibeli ini kerana kebiasaanya satu pasu yang dibeli dari nurseri mengandungi 3-4 pokok
5. Pastikan ros menerima pengamatan cahaya secara telus terutamanya di waktu pagi sekurang-kurangnya 6 jam sehari
6. Siraman perlu di lakukan sekurang-kurangnya 2 kali sehari. Namun ketika musim hujan, pastikan medium tanaman kering sepenuhnya sebelum lakukan siraman. Jika masih lembap, tak perlu disiram

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Pokok keladi atau nama saintifiknya Caladium adalah dari keluarga Araceae. Terdapat lebih dari 1000 kultivar caladium di seluruh dunia. Warna yang cantik dan bentuk daunnya yang unik menjadikan dekorasi laman berseri walau tanpa tanaman berbunga. Namun, menurut perkongsian Public Health Malaysia ia merupakan antara tanaman yang bahaya.

Jika anda memilih pokok keladi (apa jua jenis) sebagai pokok hiasan SANGAT penting untuk memastikan anak anak di didik…


Sekali Lagi Puncak Menara Merdeka 118 Diceroboh Warga Asing

Mulai kecoh dan tular di laman media sosial sekali lagi selepas puncak menara tertinggi di Malaysia yang masih dalam pembinaan, Merdeka 118 dilaporkan telah diceroboh oleh sekumpulan warga asing demi untuk mencipta kandungan di laman maya.

Memetik sumber Buletin TV3, sekumpulan warga asing terbabit yang dikenali sebagai Driftershoots itu dipercayai telah menceroboh puncak menara tersebut pada 30 Disember lalu.

Menerusi perkongsian di laman media sosial YouTube, video berdurasi selama 7 minit 18 saat itu memaparkan kumpulan terbabit, terdiri daripada sekurang-kurangnya empat individu, termasuk dua daripada mereka dikaburkan muka, menyelinap ke tapak bangunan itu dengan memakai jaket seperti pekerja binaan.

Rentetan itu, mereka kemudian memotong jaring keselamatan yang digunakan untuk menutup laluan masuk ke puncak menara, sebelum memanjat bangunan itu menuju ke puncak.

Sebelum ini, ada pasangan daripada negara Rusia yang dikenali sebagai Angela Nikolau dan Ivan Beerkus, telah menceroboh dan menawan puncak menara kedua tertinggi di dunia itu sekitar bulan Disember tahun lalu.

Sumber: Buletin TV3

Kita mungkin sudah melupakan gaya hias ala feature wall yang pernah satu ketika dahulu bagaikan benda wajib jika melaram dekorasi. Apa kata kita semarakkan kembali gaya seumpama itu. Cuma kita pelbagaikan lagi material untuk mewujudkan sebuah feature wall yang berkesan. Tahukah anda feature wall bertindak sebagai pencerita apakah mood yang hendak anda sampaikan dalam sebuah ruang. Jom kita usha apakah idea simple yang cantik untuk ruang kediaman kita.

WARNA DAN CERITA MEMBERI SERIBU ERTI SERTA MOOD DALAM SEBUAH RUANG…BAGAIMANA PEMILIKNYA…? TIDAK SALAH MEMILIH ELEMEN WARNA JIKA PERABOTNYA SEMUA KAKU DENGAN RONA KELABU.

SERIUS NAMUN BERGAYA. CITA RASA MASKULIN DENGAN SENTUHAN MODEN KLASIK.ANDA BERANI? PILIHAN CAT MATTE SUDAH MEMADAI MENJADIKAN RUANG NAMPAK EKSKLUSIF

SENI DAN ALAM BERSATU. ANDA YANG MENDAMBARKAN KEDAMAIAN DAN MENIKMATI SENI DALAM SANUBARI, JELAS BOLEH MENGABDIKAN DINDING RUMAHNYA KEPADA LUKISAN -LUKISAN YANG BERUNSURKAN ALAM DAN PELBAGAI LAGI SEBAGAI PEMUSATAN MATA. GANTUNG KE PELBAGAI JENIS BINGKAI BESAR UNTUK MENARIK PERHATIAN.

ANDA RASA KALAU BEGINI FEATURE WALL , ORANGNYA BAGAIMANA? ADA YANG MAHU TEKA?

INI FANTASY FOREST ATAU FASHION FIESTA? PALITAN RONA DINGIN YANG MENYENANGKAN DAN CORAK BUNGA MENDOMINASI RUANG DINDING. JELAS MENYERLAHKAN NILAI FEMININ YANG MENGGODA.

SATU LAGI PILIHAN WARNA DAN SENI LUKIS YANG MEWAH DENGAN BIASAN WARNA. ANDA SEORANG CERIA DAN BERFIKIRAN POSITIF APA SALAHNYA KITA BERMAIN WARNA CERIA DI RUANG TAMU. PERHATIKAN PERABOTNYA RINGKAS, MODEN DAN AGAK KAKU REKAANNYA.

MEGAH DAN ELEGAN. PILIHAN RONA MISTERI DAN MEWAH MENJADIKAN RUANG KEDIAMAN INI SANGAT ELEGAN DAN MEWAH. BIAR SIMPLE TETAPI AURANYA CUKUP LUAR BIASA. BERBEZA DARI WARNA LAZIM DAN PILIHAN RONA TABOO UMPAMA SATU BERONTAK DALAM GAYA.

PENGARUHI SUASANA. ALAM SEMULA JADI. KAMAR TAMPIL DAMAI DAN REDUP SUASANA.

Tak Sesuai Letak Barang Atas Mesin Basuh, Cepat Rosak. Hari tu, Impiana kongsikan isu laranagan meletakkan barang atas peti sejuk. Kali ni, kita cakap pula kesalahan meletakkan barang atas mesin basuh terutamanya yang dari jenis front load.

Ruang di atas mesin basuh yang rata terutamanya bagi jenis front load memang peluang terbaik untuk anda jadikan ia ruang untuk meletakkan barang. Lebih-lebih lagi, bagi anda yang mempunyai ruang yang sangat terhad, ruang-ruang seperti inilah yang diperlukan.

Tapi, tahukah anda ada barang yang boleh dan tak boleh diletakkan di atas mesin basuh?

Ketika mesin basuh sedang beroperasi atau berfungsi, anda dilarang sama sekali meletakkan barangan jenis berat di atasnya. Ia termasuklah bakul pakaian kotor, botol pencuci dan seumpamanya.

Jika anda meletakkan barangan berat di atas mesin basuh, ia akan dikhuatiri akan menggaun putaran.

Hanya barang yang ringan sahaja boleh diletakkan di atas mesin basuh. Itu pun, ia hanya boleh diletakkan ketika mesin basuh tidak beroperasi. Selain itu juga, anda boleh letakkan barang di aats mesin basuh jika terdapat alas tergantung yang tidak terus menyentuh permukaan atas mesin basuh. Seperti kabinet khas atau rak dinding

Apa pun, sebaiknya Impaian sarankan supaya anda tidak meletakkan barang di atas mesin basuh. Barulah ia tahan lama dan berfungsi dengan baik

Kedai barangan terpakai atau secondhand shop merupakan tempat yang menyeronokkan untuk dilawat kerana kemungkinan untuk anda menjumpai sesuatu yang limited ataupun istimewa adalah sangat tinggi. Bagaikan harta karun yang sedang menunggu untuk dijumpai oleh mereka yang cukup merani untuk menerokai kedai-kedai barangan lama.

Kini, barangan terpakai tidak lagi dilihat sebagai barang pilihan untuk mereka yang tidak mampu. Malah, lambakan perabot dan perhiasan vintaj atau antik kini menjadi lebih popular dikalangan pengguna yang lebih gemar dengan pendekatan mesra alam.

Impiana telah kumpulkan 5 kedai perabot dan perhiasan second hand yang boleh anda lawati :

1. KEDAI KAKI LELONG
Cawangan 1 – Brickfields, 67 Lorong Scott, Brickfields, 50470 Kuala Lumpur

Cawangan 2 – Basement Carpark Pusat Dagangan NZX, No. 2, Jalan PJU 1A/41B, Ara Damansara, 47301 Petaling Jaya, Selangor

Cawangan 3 – Lot 4, Jalan 19/1B, 46300 Section 19, Petaling Jaya

Cawangan 4 – Jalan Rasah, Lot. 392, Taman Anggur Jaya, 70300 Seremban, Malaysia

2. CITY JUNK ENTERPRISE
9, Jalan Puteri 2/5, Bandar Puteri, 47100 Puchong, Selangor

3. CHAI CHAI TRADING
No.K20-24, Jalan Ipoh, Batu 4 1/2 51200 Kuala Lumpur

4. RENEW MART SDN BHD
Lot 3739-A, Jalan Kampung Baru Subang, Seksyen U6, 40150 Shah Alam, Selangor

5. PAKAR PERABOT TERPAKAI SHAH ALAM
No 32, 34 Jalan Rugbi 13/30, Tadisma Business Park, 40100 Shah Alam


Warna 2022 ~ ‘Langit Cerah Sedang Menanti’

Warna 2022~ Langit Cerah sedang Menanti. Pastinya warna 2022 kali ini menjadi pilihan untuk setiap pemilik rumah mahupun komersial. Setiap tahun semua syarikat cat akan berlumba-lumba untuk mengeluarkan warna tahunan yang telah dikaji oleh trend global untuk dapatkan warna tahunan yang akan menjadi trend tahunan.

Seperti biasa AkzoNobel pastinya akan menzahirkan warna sempurna untuk setiap kediaman dan juga komersial. Pilihan warna untuk tahun ini pasti akan menjadi pilihan ramai. Sentuhan warna lembut dengan penuh kesegaran ini membuatkan ramai akan terpukau.

Bersempena pelancaran Dulux Promise, AkzoNobel juga memperkenalkan Colour of the Year 2022 – Bright SkiesTM – warna biru muda yang menenangkan seperti udara yang segar. Setelah lama terperap di rumah, orang ramai inginkan kebebasan. Kajian trend global menyeluruh yang dijalankan oleh pasukan pakar warna cat dan salutan dan golongan profesional rekaan antarabangsa menunjukkan bahawa kita semua inginkan ruang yang terbuka, terhubung dengan persekitaran luar dan pendekatan yang baru untuk semua perkara.

“Pada tahun 2022, Bright Skies akan membantu kita mengalu-alukan idea dan bentuk baharu untuk masa depan baharu,” kata Heleen van Gent, Pengarah Kreatif Pusat Estetik Global AkzoNobel. “Warna ini melambangkan langit yang tiada sempadan, memberi ruang untuk kita mendefinisi semula rumah, persekitaran, seni dan memberikan suara baharu dalam kehidupan. Ketika pengguna meneroka cara untuk mengekspresi diri dan mengubah ruang mereka, matlamat kami sebagai pakar warna adalah untuk memberi inspirasi agar mereka berasa yakin semasa memilih warna.”

Warna 2022 (Colour of the Year 2022) membantu memberi ilham kreativiti dan keyakinan untuk pengguna, manakala program ‘Dulux Promise’ memberi jaminan kualiti produk-produk kami. Dengan cat sebaik yang dijanjikan, pengguna pasti boleh menikmati ketenangan minda apabila mereka memilih untuk memberi nafas baharu, melindungi dan mencantikkan ruang-ruang kediaman mereka.

AkzoNobel, syarikat cat dan salutan antarabangsa yang terkemuka, baru-baru ini melancarkan program ‘Dulux Promise’ yang memastikan anda dapat mencapai warna yang sempurna, hasil akhir yang sekata dan liputan yang dinyatakan; atau produk cat anda akan digantikan.

AkzoNobel sedar bahawa memilih cat yang akan memberi hasil yang diingini untuk dinding anda bukanlah satu tugas yang mudah. Adakalanya, cat yang digunakan pada dinding tidak menepati warna yang dipamerkan pada katalog warna, dan kadangkala, pengecatan yang tidak konsisten akan menjadikan liputan dan hasil pada dinding kelihatan tidak kemas atau tidak memuaskan.

Program ‘Dulux Promise’ membantu menangani masalah yang sering dihadapi pengguna dan menjanjikan bahawa produk-produk terpilih dari portfolio ‘Dulux Promise’ akan menawarkan ciri-ciri berikut apabila dicat pada dinding yang bersih dan kering sepenuhnya, mengikut sistem pengecatan Dulux:

Melalui program ‘Dulux Promise’, AkzoNobel ingin memudahkan proses membuat keputusan dan memberi jaminan dan ketenangan fikiran kepada pelanggan apabila memilih produk cat untuk dinding mereka.

David Teng, Pengarah Komersial SEAP di AkzoNobel Decorative Paints berkata: “Di AkzoNobel, kami sentiasa berusaha memperbaiki dan menginovasi produk-produk kami tanpa menjejaskan komitmen terhadap kualiti. Program Dulux Promise adalah contoh terbaik dalam usaha kami untuk meyakinkan pelanggan dan memberikan mereka kepuasan hati apabila memilih produk-produk Dulux semasa mengubah rekaan atau memberi nafas baharu kepada rumah mereka.”

Lebih 24 ekor burung kakak tua Yellow-crested yang diancam kepupusan berjaya diselamatkan oleh pihak polis Indonesia dari menjadi mangsa penyeludupuan. Paling menyedihkan, burung kak tua tersebut disumbat ke dalam botol air miniral 500ml yang telah dikosongkan untuk mengaburi pihak kastam yang melakukan pemeriksaan di Tanjung Perak Surabaya, Indonesia.

Walaupun kejadian telah berlaku pada 5 May 2015, ia kurang di hebahkan dan proses penyeludupan sehingga kini masih berjalan. Menurut International Union Conservation Of Nature and Natura Resources, burung kakak tua Yellow-crested disenaraikan sebagai spesies terancam sejak 2017.

Kadar tangkapan juga semakin banyak dengan perluasan kawasan termasuklah Rawa Aopa Watumohai National Park, Buton dan Pulau Kadatua. Jumlah penyeludupan semakin meningkat dan tetap diteruskan disebabkan oleh permintaan tinggi di negara-negara Eropah. Setiap ekor burung kak tua boleh dijual pada harga £650

Dalam proses penyeludupan, disahkan 40% burung kakak tua akan mati akibat sifat tidak keperimanusiaan penyeludup yang menyeksa haiwan tersebut ketika dalam perjalanan. Ini bermakna, dalam 1,000 ekor yang diseludup 400 ekor akan mati.

Secara tidak langsung, Jumlah kuwujudan burang kakak tua Yellow-crested menjadi turun secara mendadak di tambah dengan masalah pengondolan hutan secara berleluasa. Tambahan, menurut banci lebih 10,000 spesies kaktua termasuk Lories ditangkap di Utara Halmahera, Indonesia setiap tahun untuk tujuan penyeludupan.

Mengecilkan lagi populasi disebabkan oleh kadar pembiakkanya yang sangat perlahan dimana ia berupaya bertelur sekali dalam tempoh setahun. Tidak seperti jenis burung yang lain 3 kali musim. Bagi setiap musim mengawan, burung kakak tua hanya mampu menghasilkan 2 biji telur maksimum.

Baru-baru ini, ada seorang pemuda telah berkongsi cerita serta mendedahkan rahsia bagaimana bangsa Cina mencipta kejayaan dan membina kekayaan menerusi satu hantaran yang dimuat naik di akaun media sosial Facebook bersama orang ramai.

Pemilik akaun yang bernama Adam Kelvin ini pada masa sama mendedahkan beberapa amalan yang sering dilakukan oleh bangsa Cina bagi membina empayar kekayaan mereka.

Menerusi entri berkenaan, untuk maklumat anda ada lima amalan yang sering dilakukan oleh bangsa Cina ini seperti yang didedahkan oleh individu tersebut. Jadi mari kita lihat perkongsian ini bersama!

1. Bantu Adik-Beradik

Dalam keluarga Cina, kalau anak sulung tu jutawan, dia akan share rahsia bisnes dan bangunkan bisnes bersama-sama adik beradiknya.

Contoh paling dekat sepupu saya. Dia anak sulung dan berjaya buka kedai jual kereta mewah import. Kemudian, dia ajar adik-adiknya lagi 3 orang dibawah buat bisnes berkaitan kereta. Adik kedua buka kedai repair kereta, adik ketiga buka kedai servis aircond kereta dan yang bongsu buka kedai aksesori atau make up kereta.

Dan hasilnya mereka semua kaya dan jutawan underground. Kami tak sampai hati tengok adik-beradik susah sedangkan ada yang senang diantara kami. Jadi sama-sama belajar untuk bina kekayaan. Senang adik-beradik, senang hati kami. Kami pegang prinsip, if you want go fast, go alone. If you want go far, go together.

2. Harta Yang Ada Dikembangkan

Kalau ada cash banyak atau dapat duit ratus-ratus ribu, jarang kami plan nak kahwin banyak. Haha..sebab tambah beban dan harta lagi kecil portion bila dibahagikan.

Apa yang kami buat ialah kami beli rumah atau hartanah RM100k dalam 2-3 biji sebagai long term investment. Bina portfolio hartanah. Hartanah tu akan double up dua kali ganda ke dalam 10 tahun.

Sebab tu jangan pelik ada family Cina walaupun dah dewasa masih tinggal bersama dengan parents. Duit lebihan tu mereka beli rumah dan bagi orang sewa. Atau yang lebih hebat lagi, tetiba dah ada sebuah pasaraya hasil pakat kumpul sesama keluarga.

Kami jaranglah berebut harta. Selalunya kami berpakat untuk kembangkan harta yang ditinggalkan tu. Sama ada jual kemudian flip beli bangunan atau kedai untuk disewakan. Duit tu dibahagi sama rata.

WE LOVE PROPERTIES. HAHA..Tapi saya tak ada banyak rumah pun. Sebiji saja untuk duduk. Senduu.

3. Gembira Atas Kejayaan Orang Lain Terutamanya Ahli Keluarga

Perasan tak kalau kedai cina yang baru bukak, akan ada banyak jambangan bunga wish luck dan berjaya dalam perniagaan kepada bisnes owner tu.

Kami sangat gembira kalau ahli keluarga atau kawan-kawan berjaya dalam bisnes. Tandanya parents pun takkan hidup susah dan tidaklah anak sorang yang berjaya tu saja perlu menanggung parents. Lagi senang untuk berpakat bantu keluarga dengan hasil yang dituai.

Tak perlu nak dengki ke apa sebab kita sendiri menyaksikan betapa susahnya mereka nak bina sesebuah perniagaan.

Even ada je dengki. Tipulah kalau kata tak ada langsung kan. Tapi circle saya mostly tak ada nak dengki. Mereka even support beli produk atau guna servis kita. Trust tu dah ada dan lagi mereka sebarkan kepada kenalan yang ada.

4. ‘Save’ Dulu Baru ‘Spend’

Duit yang dapat kami akan simpan dalam unit trust, FD atau simpan je la dalam bank. Kalau nak beli apa-apa, kami akan tangguhkan keinginan tu sampai hujung bulan, bila ada lebihan, baru spend. Spend benda yang perlu dan benda kehendak tu sekali sekala.

Untung tau orang Melayu boleh simpan dalam ASB. Saya tengok ASB simpanan antara yang menguntungkan berbanding unit trust atau FD. So jangan lepaskan peluang untuk save dalam ASB.

5. Tak Suka Berhutang

Kami memang tak suka berhutang beli barangan kecil seperti fon, peti ais, perabot dan sewaktu dengannya.

Kami akan kumpul duit dan tahan nafsu supaya dapat beli cash. Penat sekali tapi for long term lega minda dari fikir nak bayar bulan-bulan. Tu tak masuk lagi interest. Rugi woo..

Selalunya kami hutang pun benda besar seperti rumah dan kereta. Kereta pun selalunya kami cuba settle cepat-cepat supaya cash flow tak rabak for long term. Kan kalau buat full settlement akan dapat rebate.

Lagi pula kereta susut nilai sangat cepat. Jadi tak berbaloi beli kereta mahal-mahal tapi tak cuba setel hutang secepat mungkin.

Tu sebab orang Cina sangat minat kereta Honda dan Toyota kerana kereta tu mampu milik dan tak perlu maintanance tinggi walaupun mereka mampu je beli kereta mewah.

Ada je orang Cina beli kereta mewah. Tapi ada trick la untuk kurangkan income tax dan selalunya mereka cepat-cepat settle kan hutang kereta tu.


Cara Pemangkasan Untuk Galakkan Lemon Berbuah Lebat

Dalam budidaya tanaman pokok tak kiralah tanaman apa pun ada dua jenis pemangkasan iaitu pemangkasan bentuk dan pemeliharaan. Pemangkasan bentuk dilakukan untuk mengawal tumbesaran tanaman manakala pangkasan pemulihan bagi tujuan produktiviti, pencegahan dan pengawalan penyakit dan sebagainya.

Utuk tanaman lemon, ke dua-dua jenis pemangkasan ini digunkan. Untuk peringkat usia 1-3 tahun, pemangkasan bentuk dilakukan untuk melatih dahan-dahan pokok lemon menjadi kuat. Dengan pemangkasan ini, kerangka atau cabang yang kukuh dan sihat dapat dibentuk dan secara tidak langsung tanaman mempunyai tahap imunisasi yang tinggi terhadap sesuatu penyakit

Cara memangkas pokok lemon

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Kehadiran pelbagai jenis hama atau serangga akan menjejaskan kualiti penghasilan tanaman. Jika langkah awal tidak diambil, tanaman akan mati. Namun, untuk memusnahkan serangga perosak tanaman ni bukanlah sesuatu yang mudah. ia perlu dipantau setiap masa.

Setiap tanaman dan serangga perosak tanaman mempunyai kaedah rawatan yang berbeza-besa. Berikut adalah antara ramuan atau resepi yang boleh anda gunakan

1. Larutan bawang putih
Tumbuk 2 labu bawang putih dan campurkan bersama 1 liter air. Semburkan pada keseluruhan pokok mawar termasuklah di bahagian bawah daun untuk mengatasi pelbagai ancaman serangga pada pokok mawar. Larutan ini digunakan oleh pengurus taman di Istana Buckingham Inggris agar mawar sang ratu sentiasa segar dan sihat

2. larutan tepung
Campurkan 2 sudu makan tepung bersama 1 liter air. Semburkan pada tanaman kentang dan labu. Selain dilarutkan, tepung tadi juga boleh di tabur terus pada permukaan tanaman

3. Larutan cili
Tumbuk 25 biji cili padi dan 25gm hali sampai halus. Kemudian campurkan bahan yang telah siap di tumbuk dengan 300 mililiter air. Semburkan larutan cili ini pada bahagian belakang daun untuk mencegah serangga dan hama perosak yang datang dari tanah

4. Larutan sabun
Campurkan 100gm serbuk pencuci pakaian bersama 1 liter air bersih, Namun, pastikan serbuk sabun yang digunakan tidak mengandungi peluntur. Semburkan cecair sabun tadi pada bahagian tanaman yang sedang diserang atau menjadi habitat hama. Selepas sembur, larut permukaan tanaman tersebut perlahan-lahan dengan menggunakan jari sehingga hama tadi semua tertanggal dan biarkan 15 minit. Selanjutnya, bersihkan dengan air bersih.

Sumber: https://www.rumah.com

Terdapat pelbagai jenis dan cara penyediaan makanan alternatif untuk haiwan ternakan seperti kambing, ayam dan itik. Di Thailand dan Indonesia, pemberian makanan alternatif yang dihasilkan dari batang pisang sudah lama diamalkan.

Batang pisang ternyata kaya dengan kandungan glukosa dan selulosa namun rendah kadar lignin. Glukosa adalah salah satu karbohidrat terpenting yang digunakan sebagai sumber tenaga bagi haiwan dan tumbuhan.

Glukosa yang terdapat di dalam batang pisang terhasil daripada proses fotensitesis dan respirasi. Sementara itu, lignin adalah satu bentuk serat yang diperlukan oleh haiwan ternakan untuk membantu pencernaan. Jika jumlah lignin tinggi diberikan, ia akan menyebabkan gangguan pencernaan kepada haiwan ternakan seperti cirit birit.

Selain itu juga, menu batang pisang amat sesuai diberikan kepada haiwan ternakan terutamanya ketika musim panas. kandungan air dan serat yang terdapat di dalam batang pisang mampu mengurangkan pemanasan haba di dalam badan haiwan ternakan.

Namun makanan dari batang pisang ini tidak boleh dimakan secara terus oleh haiwan ternakan kerana ia akan memberi kesan sampingan yang lain. Sebaiknya, hanya seminggu sekali sahaja sajian batang pisang disediakan. Selain di beri terus batang pisang untuk dimakan oleh haiwan ternakan, sebaiknya anda perlu campur beberapa bahan untuk menambahkan khasiatnya.

Cara Penyediaan makanan ternak dari batang pisang

Bahan-bahan:
3 Bahagian batang pisang yang telah di racik halus
3.5 bahagian ubi kayu yang telah diracik halus
3.5 bahagian jagung ayam yang halus

Cara: Campurkan kesemua bahan dan digaul rata sebelum diberikan kepada haiwan ternakkan

Bahan-bahan:
2 bahagian batang pisang yang telah diracik halus
2 bahagian dedak ayam
3 bahagian jagung halus
1.5 bahagian nasi kering (kebiasaanya nasi kering dihasilkan dari kerak mahupun nasi yang tidak dimakan lagi. Ia dijemur sehingga kering)
1.5 bahagian hampas kacang soya
sedikit gula perang

Cara: Campurkan semua bahan sehingga rata dan diperap 1 minggu di dalam bekas kedap udara. Setelah seminggu, boleh diberiakn kepada ternakkan. Namun anda perlu apstikan, bahan perapan tidak busuk. Jika busuk, ia akan tercemar dan membahayakan haiwan ternakkan


(VIDEO) 3 Langkah Mudah Untuk Pastikan Labu Menjadi Dan Tak Rosak

Labu antara tanaman yang aling sesuai ditanam ketika musim panas kerana ia memerlukan iklim antara 25-35 darjah untuk merangsang penghasilan bunga dan mempercepatkan tempoh matang labu untuk dituai. Ramai Sahabat laman yang takt ahu bahawa bunga labu jantan dan betina. Asyik lah mengadu, bunga banyak tapi buah tak menjadi. Hal ini kerap dihadapi oleh sahabat laman yang pertama kali cuba menanam labu. Untuk memastikan labu menghasilkan buah, ada beberapa perkara yang perlu anda lakukan.

KURANGKAN DAUN

Elak tanaman labu anda mabuk daun dengan melakukan cantasan dan buang daun-daun yang telah terlalu tua. Ia bukan sekadar dapat mengawal tumbesaran pokok, malah menggalak penghasilan cabang atau tunas baru. Secara tidak langsung, ia boleh menggalakkan penghasilan bunga yang banyak

PEMBAJAAN

Pembajaan bukanlah keperluan yang perlu dibekalkan secara kerap. Menrut cadangan Jabatan pertanian, baja yang digalakkan pada peladang labu adah dari NPK dengan nisbah 12:12:17:2+TE. Pembajaan perlu dilakukan dengan kaedah taburan terus pada permukaan medium. Namun, sebelum di baja, gember tanah sekitar pokok labu untuk memudahkan medium menyerap baja. Setiap kali selesai pembajaan siraman perlu dilakukan segera

PENDEBUNGAAN

Ini merupakan langkah paling penting dan kerap dilupakan. Hal ini disebabkan oleh ramai yang takt ahu bahawa labu mempunyai bunga jenis jantan dan betina. Jika pendebungaan tidak dilakukan. Ini bermakna, bunga yang muncul akan layu begitu sahaja dan tidak dapat menghasilkan buah. Kebiasaanya, proses ini akan dilakukan oleh ajen pendebungaan seperti lebah, rama-rama, semut dan sebagainya. Namun, ia belum pasti, agen tersebut dapat singgah ke semua bunga yang sedang mekar untuk lakukan pendebungaan.

ELAK BUAH ROSAK

Apabila pendebungaan telah Berjaya dilakukan, buahh mula terbentuk. Apabila bunga telah bercerai dari buahnya, Alaskan buah dengan bekas plastik atau papan bagi mengelak labu bersentuhan dengan tanah. Ini kerana, medium tanaman antara punca utama penyebaran penyakit yang menyebabkan labu rosak

Sebab itu, ada antara peladang menanam labu dengan cara tergantung ia bagi mengelak masalah buah yang rosak atau mereput.

Harga bawang di pasaran memang agak melampau sekarang ni. Jika dulu 1Kg dalam RM 2.50, sekarang boleh mencecah RM5 tau. Ada sesetengah kawasan, bawang terputus stok dan yang hanya ada jenis bawang india yang berwarna ungu pekat tu. Bawang tu tidak berapa enak dibuat masakkan.

Apa kata, kita tanam sendiri bawang. Dalam tempoh 2 bulan lebih hasilnya dah boleh tuai. Tambahan, iklim Malaysia sekarang tengah panas lit-lit ni sangat sesuai untuk penghasilan isi bawang yang cantik. Lagi pun, bawang tak perlukan siraman dan penjagaan yang rumit.

Cara-cara:
1. Potong sedikit kepala dan akar bawang seperti dalam gambar

jika anda tanam untuk tuai hasil daun, hanya bahagian kepala sahaja perlu dibuang. Jika tujuan tanaman adalah untuk tuaian bawang, anda tidak dibenarkan untuk mengambil daunnya kerana bawang akan mudah rosak. Tujuan kepala bawang dibuang adalah untuk mempercepatkan pertumbuhan daun

2. Sediakan medium tanaman 2:1 (2 bahagian pasir dan 1 bahagian tanah) Bawang tidak perlukan medium tanaman yang lembap kerana ia akan merosakkan isi bawang.

3. Tanam hanya 3/4 sahaja dari bahagian bawang. Bila dah tumbuh daunnya sejengkal baru timbus sampal ke pangkal

Dah mula matang. Bawang mula tonjolkan diri

4. Selepas dua bulan, boleh lah dituai. Gantung dan sidai di bawah teduhan untuk proses pengeringan

Tip tambahan dari puan Azlina:
a) Tanam bawang besar ubinya banyak manakala bawang kecil sebaliknya (patutlah bawang kecil harganya mahal)
b) Bunga bunga bawang. Jika tidak, ia akan menyebabkan ubi bawang menjadi kecil
c) Tanam bawang ketika musim panas sahaja
d) Untuk penghasilan daun bawang, boleh tanam di bawah teduhan

Memang sedap masak lemak letak belimbing buluh. Ia pembangkit selera menggantikan air asam dan asam keping. Tapi, buahnya ni kalau menjadi, luruh macam tu je sampai tak termakan. Selain di dijadikan jeruk supaya tahan lama? Apa lagi yang boleh anda hasilkan dari belimbing buluh ni ye?

Manisan belimbing buluh, rasa seperti kismis

Bahan-bahan:
2 kg belimbing buluh yang tua bagus tidak terlalu masak
Gula 1/2kg jika kurang manis boleh ditambah sesuai selera
1 sdt kapur sirih
Air secukupnya

Cara-cara buat:
1. Bersihkan hujung pangkal belimbing buluh, cuci , lalu direndam di air kapur sirih kurang lebih 2 jam cuci bersih
2. tiriskan
3. ebus sebagian gula dengan 1 liter air sampai mendidih masukkan belimbing buluh rebus sampai mendidih lagi, matikan, inapkan sehari semalam
4. saring belimbing buluh,
5. Rebus sisa gula dengan 1 liter air lagi, matikan, masukkan belimbing buluh, inapkan sehari semalam
6. Lalu jemur 3 sampai 4 hari. siap

P/S: Teknik yang sama juga sesuai digunakan untuk buat lobak jeruk dan sawi hijau

Sawi Pahit
Nasi sejuk
Garam kasar
Air

1. Sawi pahit dicuci dan dikering

2. Setelah kering jemur hingga layu, sawi yang besar dibelah 2 supaya cepat layu
3. Sekali sekala terbalikkan supaya layu sepenuhnya
4. Dah layu
5. Kisar sedikit nasi sejuk bersama garam dgn air secukupnya. seeloknya guna garam kasar, kalu tak ade garam halus pun ok tapi yang tak beriodin ye.
6. Sawi yang dah dijemur direndam dalam air garam yang dah di blend tadi. Simpan dalam bekas kedap udara
6. Selepas seminggu dah jadi sayur sawi masin

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya


SSF HOME Pembukaan Terbesar Di MYTOWN

Ramai yang mengilai SSFHOME bukan? Siapa tidak kenal kalau sebut SFF!. Segalanya ada di sini, sebut sahaja SSF pasti semua akan nampak perhiasan putih dan seribu satu hiasan dalam rumah yang cantik-cantik. IMPIANA nak kongsikan berita baik untuk semua, anda mesti kunjungi SSFHOME + Pembukaan Besar! Pelbagai tawaran menarik

– Tawaran masa terhad DISKAUN 50% + 10% Storewide
– Dengan lebih dari 20 konsep rumah sebenar untuk diterokai.
– 14 ruang perabot rumah untuk dijelajahi.
– Terlalu banyak tempat OOTD dan Instagrammable
– Bilik pameran berukuran sehingga 60,000 kaki persegi

Hujung minggu ini pastinya menjadi lebih ceria dan bermakna untuk anda semua. JOM SERBU SSFHOME di Tingkat 2, MyTOWN untuk meraikan hari pembukaan secara besar-besaran dengan diskaun yang hebat untuk semua. Tunggu apa lagi… INGAT temujanji bersama anda di SSFHOME hujung minggu ini.

Muzium ArtScience di Marina Bay Sands melancarkan satu Pameran Planet atau Plastik oleh National Geografi. Pameran ini adalah satu program yang cukup hebat untuk melibatkan diri kerana peserta akan mendalami masalah alam sekitar di Malaysia. Bermula pada 15 September 2020 Muzium ArtScience di Marina Bay Sands akan dibuka untuk orang ramai menyertai kempen Alam Sekitar ini , sebuah pameran oleh National Geograpi yang menceritakan kisah plastik, dari penemuannya terhadap kesan persekitaran yang disebabkan oleh penggunaannya secara besar-besaran.

Memaparkan 70 gambar mendalam yang dipaparkan dalam enam bahagian tematik, pameran – yang berlangsung sehingga 28 Mac 2021 – menyoroti kerapuhan persekitaran semula jadi, dan bagaimana keadaannya terjejas oleh pencemaran plastik.

Tetapi ia adalah masalah yang boleh kita semua lakukan. Pameran ini memaklumkan kepada kami tentang bagaimana kita sampai di sini, ruang masalah, dan bagaimana kita masing-masing dapat menjadi sebahagian daripada penyelesaian. National Geographic telah membuat komitmen untuk mengurangkan pergantungan kita pada plastik penggunaan tunggal dan harapan kami adalah bahawa setelah melihat pameran ini, pengunjung akan menyertai kami dalam komitmen, ”kata Kathryn Keane, Wakil Presiden Pengaturcaraan Awam di Nasional Persatuan Geografi. “ArtScience Museum mempunyai komitmen mendalam untuk kelestarian dan meningkatkan kesadaran isu-isu alam sekitar.

A small estuary seahorse, Hippocampus kuda, drifts in the polluted waters near Sumbawa Besar, Sumbara Island, Indonesia..

Planet atau Plastik? adalah siri pameran dan pendidikan terkini projek yang telah kami bentangkan sepanjang dekad yang lalu yang menunjukkan pentingnya kolektif tindakan untuk mewujudkan dunia yang lebih baik. Kami percaya bahawa jika kami bekerjasama dengan pelawat, kami dapat mengambil tindakan praktikal dalam kehidupan seharian kita yang dapat membuat perbezaan yang nyata. Itulah sebabnya mengapa program dan aktiviti pendidikan untuk Planet atau Plastik? fokus untuk mendorong pelawat untuk terlibat. Kami berharap agar program tayangan laman web kami dapat dilakukan secara dalam talian persembahan dan bengkel serta persidangan maya akan memberi inspirasi kepada pengunjung dari semua peringkat umur pilih planet ini daripada plastik, ”kata Honor Harger, Pengarah Eksekutif Muzium ArtScience, Marina Bay Sands.

Galeri pendidikan mendorong pelawat untuk merenung penggunaan plastik mereka, termasuk fokus khusus pada bagaimana Covid-19 telah meningkatkan penggunaan kami penggunaan plastik sekali guna, mewujudkan cabaran persekitaran baru. Ruang Interaktif juga menyahut cabaran Covid-19 dengan memperkenalkan kaedah baru interaksi. Pengunjung mengaktifkan stesen interaktif di dalam galeri dengan menggunakan stesen tersebut.

Program Dalam Talian Melengkapkan mesej kuat yang ditunjukkan dalam Planet atau Plastik? pameran adalah siri program yang dibangunkan khas oleh Muzium ArtScience. Semasa bersempadan= tetap ditutup, rakyat Malaysia masih boleh mengikuti siri program dalam talian yang tersedia dari 17 September. You Safe Til 2024: Sejarah Dalam pada 17 September adalah persembahan dalam talian yang meneroka perubahan persekitaran yang besar yang berlaku di seluruh dunia.

Cukup menarik jika anda menyertai kempen ini. Ia bukanlah satu perkara yang boleh diambil enteng atau remeh, ini berkait dengan kehidupan kita dibuka bumi yang semakin sakit dek pencemaran.

Wah, ini memang satu khabar berita buat semua pencinta koleksi mainan McDonald’s! Terbaharu, syarikat makanan segera terkenal itu telah melancarkan koleksi set mainan masak-masak Happy Meal.

Untuk koleksi set mainan masak-masak ini telah menampilkan sebanyak lapan jenis mainan pelbagai bentuk antaranya dulang makanan, burger, mesin duit dan banyak lagi.

Lihat sahaja lah kesemua rekaan set mainan masak-masak Happy Meal ini sememangnya unik dan comel-comel belaka. Sudah pasti, ia bukan sahaja boleh menarik perhatian minat si cilik comel kesayangan anda, malah orang dewasa juga turut sama!

Jadi mari kita lihat setiap satu reka bentuk yang ada dengan lebih dekat dan mana satu yang menjadi pilihan anda? Apa kata anda kumpulkan kesemua reka bentuk set mainan masak-masak Happy Meal ini, sebab semuanya sangat comel!

Untuk pengetahuan anda, koleksi set mainan tersebut telah mula dilancarkan bermula 13 Oktober sehingga 3 November depan. Jadi tunggu apa lagi?! Segera pergi ke mana-mana cawangan McDonald’s di seluruh Malaysia sebelum semuanya kehabisan stok!

Foto: Facebook Pemburu Tiket Murah

Anda sudah berasa bosan dengan bekas tisu yang sedia ada di rumah anda? Atau anda masih mencari-cari aksesori dekorasi hiasan rumah yang tampak mewah dan lain daripada yang lain? Apa kata anda dapatkan bekas tisu istimewa ini keluaran jenama daripada Kayangan Living.

Nak tahu mengapa anda kena dapatkan bekas tisu ini? Lihat sahaja lah pada rekaan bentuk aksesori ini, sememangnya tampak mewah ala-ala kayangan gitu!

Untuk maklumat anda, struktur badan bekas tisu ini diperbuat daripada kepingan kristal jernih manakala bingkai daripada besi keluli tahan karat. Jadi tidak hairan lah mengapa bekas tisu keluaran jenama Kayangan Living ini tampak mewah.

Bukan sahaja tampak cantik, ia juga merupakan bekas tisu yang sangat berkualiti tinggi. Jadi, tunggu apa lagi, segera dapatkan bekas tisu jenama daripada Kayangan Living ini.